

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

 **OPĆINSKI NAČELNIK**

KLASA: 112-01/18- 04/03

URBROJ: 2188/12-03/01-18-1

Tovarnik, 03.04.2018.

Temeljem čl. 48. st.3. Statuta Općine Tovarnik ( Službeni vjesnik Vukovarsko-srijemske županije 4/13, 14/13 i 1/18 ) Načelnica Općine Tovarnik d o n o s i

**ODLUKU**

**O PROVEDBI POSTUPKA ZAPOŠLJAVANJA RADNIKA RADI OBAVLJANJA POSLOVA ČIJI SE OPSEG PRIVREMENO POVEĆAO**

**I.**

Za obavljanje poslova čiji se opseg privremeno povećao, odnosno obavljanje poslova radnog mjesta komunalnog djelatnika, zaposlit će se **8 osoba u trajanju od 6 mjeseca, uz obvezni probni rad od dva mjeseca** putem Oglasa za zapošljavanje na određeno vrijeme koji će se objaviti na HZZ-u, područni ured Vukovar

**II.**

Sredstva za plaće osoba iz toč.I. ove Odluke osigurana su proračunom Općine Tovarnik za 2018., pozicija 291, 292, 293 - JAVNI RADOVI

**III.**

Postupak prijema će provesti pročelnica Jedinstvenog upravnog odjela sukladno zakonu o službenicima i namještenicima u lokalnoj i područnoj ( regionalnoj ) samoupravi. ( u daljnjem tekstu: Zakon )

**Obrazloženje**

Sukladno članku 28. Zakona, jednice lokalne samouprave imaju mogućnost zapošljavanja osoba na određeno vrijeme radi obavljanja poslova čiji se opseg privremeno povećao. Općina Tovarnik ima zaposlena tri komunalna djelatina na neodređeno vrijeme koji obavljaju poslove sukladno sistematicaziji radnih mjesta Jedinstvenog upravnog odjela Općine Tovarnik. Ti poslovi podrazumijevaju košnju i održavanje čistoće javnih površina na području Općine ( parkovi, trgovi, dječja igrališta ), održavanje kosilica, održavanje groblja i mrtvačnica, čišćenje snijega i leda na javnim površinama, obavljanje poslova dostave te ostale poslove po nalogu načelnika ili pročelnika. Opseg navedenih poslova se bitno povećao uslijed bujanja vegetacije i intenzivnog rasta trave i ostaloga raslinja, te navedeni zaposlenici nisu u mogućnosti održavati i kositi tolike površine u općini, zbog čega je nužno provesti postupak zapošljavanja novih namještenika na određeno vrijeme odnosno dok traje intenzivno vegetacijsko razdoblje, što je predvidivo šest mjeseci. Sredstva za zapošljavanje novih namještenika su osigurana u proračunu Općine Tovarnik za 2018. god. Slijedom navedenoga, odlučeno je kao u toč. I., II., III. ove Odluke

 **NAČELNICA OPĆINE TOVARNIK**

 Ruža V. Šijaković, oec.

DOSTAVITI:

1. pročelnica Jedinstvenog upravnog odjela Općine Tovarnik
2. pismohrana